CELEX: 62013TN0117
Language: lv
Date: 2013-02-25 00:00:00
Title: Lieta T-117/13 P: Apelācijas sūdzība, ko par Civildienesta tiesas 2012. gada 12. decembra rīkojumu lietā F-109/11 Lebedef /Komisija 2013. gada 25. februārī iesniedza Giorgio Lebedef

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 147/20
            
         Apelācijas sūdzība, ko par Civildienesta tiesas 2012. gada 12. decembra rīkojumu lietā F-109/11 Lebedef/Komisija 2013. gada 25. februārī iesniedza Giorgio Lebedef
   
   (Lieta T-117/13 P)
   2013/C 147/36
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzējs: Giorgio Lebedef (Senningerberg, Luksemburga) (pārstāvis — F. Frabetti, avocat)
   
      Otra lietas dalībniece: Eiropas Komisija
   
      Prasījumi
   
   Apelācijas sūdzības iesniedzēja prasījumi Vispārējai tiesai ir šādi:
   
               —
            
            
               atcelt Civildienesta tiesas 2012. gada 12. decembra rīkojumu lietā F-109/11 Lebedef/Komisija, kura priekšmets ir atcelt prasītāja novērtējuma ziņojumu par laika posmu no 2009. gada 1. janvāra līdz 31. decembrim un, precīzāk, to novērtējuma ziņojuma daļu, ko attiecībā uz šo pašu laika posmu sagatavojis EUROSTAT;
            
         
               —
            
            
               apmierināt prasītāja prasījumus, kas formulēti pirmajā instancē;
            
         
               —
            
            
               pakārtoti, nodot lietu atpakaļ izskatīšanai Civildienesta tiesā;
            
         
               —
            
            
               lemt par tiesāšanās izdevumiem un piespriest to atlīdzināšanu Eiropas Savienības Komisijai.
            
         
      Pamati un galvenie argumenti
   
   Savas prasības pamatošanai prasītājs norāda sešus pamatus, no tiem pirmais, otrais, trešais un sestais pamats ir būtībā identiski vai līdzīgi tiem, kas izvirzīti lietā T-116/13 P Lebedef/Komisija.
   Ar ceturto pamatu tiek apgalvots, ka Civildienesta tiesa ir pieļāvusi kļūdu tiesību piemērošanā, saskaņā ar prasītāja teikto nolemjot, ka ziņojumam, kas attiecas uz prasītāja darbību arodbiedrībā vai profesionālā organizācijā (APO ziņojums), bija jābūt tikai kā dokumentam, kas pievienots ziņojumam par prasītāja darbību Eiropas Savienības Statistikas birojā (Eurostat) (attiecībā uz pārsūdzētā rīkojuma 68.–70. punktu).
   Ar piekto pamatu tiek apgalvots, ka ir pieļauta kļūda tiesību piemērošanā, Civildienesta tiesai attiecībā uz prasītāju secinot, ka prasītājs ir vēlējies apstrīdēt savus novērtējuma ziņojumus līdz 2009. gadam un Komisijas lēmumu to paaugstināt amatā (attiecībā uz pārsūdzētā rīkojuma 74. un 75. punktu).